Pragtige plek met sulke skoon strande. Oulike winkeltjies om te besoek en nie eers te praat van die lekker eetplekke nie. Almal wat jy raakloop is so vriendelik.
Struisbaai se see is onbeskryflik mooi, dit voel soos 'n ander wêreld. Ons was by die "Sea Shack" se bierfees, dit was die ry werd. Ons het heerlike ontbyt geëet by "55 Knots" in Struisbaai. Hierdie deel van die Kaap sal ons beslis weer besoek.
Een van die mooiste plekke in Suid-Afrika om te besoek. Asemrowende uitsig en baie veilig. Top geriewe beskikbaar.
Dis 'n pragtige area, met 'n lieflike ongerepte strand. Ek het as kind my Desember-vakansies daar deurgebring en dit is nog steeds na al die jare beeldskoon. Dis die perfekte plek om 'n strand-vakansie te hou as 'n mens nie hou van al die mense op 'n meer kommersiële strand nie.